text: Metallica i god ro og orden
  04 juni 2014 kl. 04.25
  De 34.999 af 35.000 gæster til Metallica-koncerten tirsdag aften på Fængslet i Horsens opførte sig upåklageligt og nød koncerten i god ro og orden, mens en enkelt allerede kl. 21,30 var så beruset og bøvlet, at han blev anholdt og måtte overnatte i detentionen.
  Både før og efter koncerten forløb trafikken i Horsens som planlagt, selvom det selvfølgelig gav mere trængsel end vanligt med 35.000 gæster i byen.
  Horsens-området blev tirsdag eftermiddag ramt af voldsomme regnbyger, men hen under aften klarede det op og solen kom frem og skabte en vejrmæssig perfekt ramme om koncerten.
  Nattelivet i Horsens var også præget af mange koncert-gæster - men det skabte heller ikke større uro på gader og stræder.
  - Set fra politiets stol ar det en god koncert og vi klar til fredag, hvor der "kun" kommer 20.000 gæster til Aerosmiths-koncert på Fængslet, siger vagtchefen hos Sydøstjyllands Politi til TV SYD onsdag morgen.
  